Iłìnoi Illinois 2010 Iłìnoisiani El Stato de łe praterie El Iłinoi da el 3 de disenbre 1818, el kostituise el 21° Stato dei Stati Unii de ła Mèrika; el ze el tèrso Stato pi' popołoxo e el 25° pi' estendesto de i USA. El konfina a est ko el Indiana, a sudest ko el Kintâki, a sudovest ko el Misùri, a nordovest ko el Aiàua, a nord ko el Uiskonsin; el konfina anka ko el Mišigan al sentro de el omonemo łago. El soranòme de el Stato el ze el "Stato de Liṅkan". El ze formà da depositi fluvio-jasałi, organizai int'un penepian ko na łiziera inklinasion a sudovest, de frekuente intermezà da alture komunkue inferiori a 250 m. I fiumi pi' grandi i ze el Misisipi, ke el forma tuto el konfin osidental, e i so afleunti de sanka: Iłìnoi, Kaskaskia, e Ohàio, ke el forma tuto el konfin meridional, ko el so afluente Uabaš, ke el forma parte de el so konfin oriental. El klima el ze i bona parte kontinental . El teritorio el ze koverto da praterie e a meridion da foreste. Ła kavedal ła ze Springfield; ła pi' granda sità ła ze Cikago; altre sità inportanti łe ze Pioria e Žołièt. El ze un de i stati pi' riki de i Stati Unii, fiorente par agrikoltura , ałevamento e industria.